De mica am auzit mereu numai cat e de inapoiata Romania, cum alte state sunt inainte cu 50 de ani. Cat de proaste sunt drumurile, cum nu sunt autostrazi, cat de mare e coruptia. Cum nu vom ajunge niciodata la nivelul LOR.

Ei bine, este un loc pe pamant de unde, privind spre Romania, aceasta arata cu totul altfel. Acest loc este Moldova.

Privita de aici, Romania este un stat puternic, in Uniunea Europeana, un stat cu salarii mari, cu drumuri bune (!!), cu posibilitati pentru tineri. Este un loc unde ai vrea sa traiesti.

Exista aici o puternica miscare unionista, condusa de un roman (care de curand a fost expulzat din Moldova in mod total mafiot, dar asta e o alta discutie). Tinerii din miscarea organizeaza proteste la care plimba steaguri romanesti gigante prin Chisinau, poarta ie si scandeaza lozinci pro unire. Exista chiar si o campanie TV, sustinuta de stickere prin oras, „Unirea inseamna …” In loc de puncte puncte – salarii mai mari, pensii mai mari, coruptie mai putina.

E interesant uneori sa mai schimbi perspectiva asupra lumii.